Brevveksling

mellem Det Europæiske Fællesskab og Den Tidligere Jugoslaviske Republik Makedonien om suspension af afsnit II om handel og handelsanliggender i samarbejdsaftalen

A. Brev fra Det Europæiske Fællesskab

Bruxelles, den 20. november 2000

Hr. ...,

Under henvisning til de forbedrede autonome handelspræferencer, der er godkendt ved Rådets forordning (EF) nr. 2007/2000 af 18. september 2000 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces, samt om ændring af forordning (EF) nr. 2820/98 og ophævelse af forordning (EF) nr. 1763/1999 og forordning (EF) nr. 6/2000 er det aftalt mellem Det Europæiske Fællesskab og Den Tidligere Jugoslaviske Republik Makedonien at suspendere bestemmelserne i afsnit II om handel og handelsanliggender, inklusive alle dermed forbundne bilag, i samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien, undertegnet ved brevveksling den 29. april 1997.

Rådets forordning (EF) nr. 2007/2000 af 18. september 2000, ændret ved forordning (EF) nr. 2563/2000, vil derfor fra datoen for anvendelsen af sidstnævnte forordning regulere handelsordningen mellem Det Europæiske Fællesskab og Den Tidligere Jugoslaviske Republik Makedonien, og bestemmelserne i afsnit II om handel og handelsanliggender, inklusive alle dermed forbundne bilag, i samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien ophører fra samme dato med at gælde for Den Tidligere Jugoslaviske Republik Makedonien.

Suspensionen af afsnit II og alle bestemmelserne om handelsanliggender i samarbejdsaftalen ophæves, når forordning (EF) nr. 2007/2000 ophører med at gælde for Den Tidligere Jugoslaviske Republik Makedonien.

Jeg ville være Dem taknemmelig, såfremt De vil bekræfte, at Deres regering er indforstået med det ovenfor anførte.

Modtag, hr. ..., forsikringen om min mest udmærkede højagtelse.

For Rådet for Den Europæiske Union

>PIC FILE= "L_2000309DA.003002.EPS">

B. Skrivelse fra Den Tidligere Jugoslaviske Republik Makedonien

Skopje, den 22. november 2000

Hr. ...,

Jeg har den ære hermed at anerkende modtagelsen af Deres skrivelse, som er vedlagt, om suspension af afsnit II om handel og handelsanliggender, inklusive alle dermed forbundne bilag, i samarbejdsaftalen mellem Republikken Makedonien og Det Europæiske Fællesskab, undertegnet ved brevveksling den 29. april 1997.

Republikken Makedonien har den ære hermed at bekræfte, at den er indforstået med indholdet af den pågældende skrivelse.

Brevvekslingen kan betragtes som en bekræftelse af aftalen.

Jeg gør dog opmærksom på, at Republikken Makedonien ikke kan acceptere den betegnelse, der anvendes for landet i ovennævnte dokumenter, i betragtning af, at landets navn ifølge forfatningen er Republikken Makedonien.

For regeringen for Republikken Makedonien

>PIC FILE= "L_2000309DA.003101.EPS">

C. Skrivelse fra Det Europæiske Fællesskab

Bruxelles, den 5. december 2000

Hr. ...,

Jeg har den ære at bekræfte modtagelsen af Deres skrivelse af 22. november 2000.

Den Europæiske Union noterer sig, at brevvekslingen mellem formanden for Rådet for Den Europæiske Union og Deres lands premierminister om suspension af afsnit II om handel og handelsanliggender, inklusive de dermed forbundne bilag, i den samarbejdsaftale, der blev undertegnet den 29. april 1997 i form af brevveksling mellem Det Europæiske Fællesskab og Deres land, er afsluttet.

Dette må ikke fortolkes som nogen form for accept eller anerkendelse fra Den Europæiske Unions side af en anden betegnelse end "Den Tidligere Jugoslaviske Republik Makedonien".

Modtag, hr. ..., forsikringen om min mest udmærkede højagtelse.

For Rådet for Den Europæiske Union

>PIC FILE= "L_2000309DA.003201.EPS">